Veistu litinn á kökunni sem nú er á skjánum ? Í dag , sunnudaginn 6. desember fagnar Síminn 10 ára afmæli ADSL tenginganna hér á landi . Í gegnum tíðina hefur starfsfólk þjónustuvers Símans fengið ýmsar óvenjulegar spurningar frá viðskiptavinum . Eitthvað af þeim hefur verið sagt frá áður , en við látum nokkrar þeirra flakka engu að síður : 1. “ Ég er að flytja frá Akureyri til Reykjavíkur í eitt ár . Er hægt að flytja gsm númerið með sér til Reykjavíkur , eða þarf ég að fá mér nýtt númer ? ” 2. “ Nei , nei . Þetta er eitthvað bilað hjá ykkur . Ég er búinn að hafa þetta símtæki í 40 ár , og hann fer nú varla að bila úr þessu ! ” 3. “ Ég er að fara til USA á morgun og ætla að taka GSM símann minn með . Þarf ég að taka hleðslutækið með mér líka ? ” 4. “ Þegar maður er staddur í útlöndum , og hringir heim , þarf maður að setja 354 fyrir framan . En hvað þarf maður að setja fyrir framan þegar maður er að senda tölvupóst erlendis frá ? ” 5. “ Ég er með breiðvarpið , og horfi mest á spænsku stöðina . Hún er svarthvít hjá mér , og ég er að horfa á matreiðsluþátt . Veistu nokkuð litinn á kökunni sem er á skjánum núna ? ” 6. “ Hvað á þetta að þýða að loka símanum . Ég gerði allt upp hjá ykkur fyrir nokkrum mánuðum síðan . ” 7. “ Ég var að pæla í að gefa stráknum mínum LSD . Getið þið reddað því fyrir mig ? ( ADSL ) ” 8 . Ég stillti GSM símann minn á þýsku , en þegar ég sendi þýskri vinkonu minni SMS , fær hún þau bara á íslensku ! ”